smcproject/ml-wiki-sentences huggingface dataset:
പഴനി , തിരുച്ചെന്തൂർ , ഹരിപ്പാട് , കിടങ്ങൂർ വെണ്ടാർ ശ്രീ സുബ്രഹ്മണ്യ ക്ഷേത്രം തുടങ്ങി നിരവധി ക്ഷേത്രങ്ങളിൽ തൈപ്പൂയം ആഘോഷിച്ചുവരുന്നു.
ഇവിടങ്ങളിലെല്ലാം വൻ തോതിൽ കാവടിയാട്ടവും തുടർച്ചയായ അഭിഷേകങ്ങളും അന്നേദിവസം ഉണ്ടാകാറുണ്ട്.
വിശ്വാസങ്ങളും ഐതിഹ്യങ്ങളും
തൈ പിറന്താൽ വഴി പിറക്കുമെന്നാണ്‌ തമിഴ്‌ പഴമൊഴി.
തൈമാസം എല്ലാക്കാര്യങ്ങൾക്കും ശുഭമാണെന്നും മുടങ്ങിക്കിടക്കുന്ന കാര്യങ്ങൾക്കു പോലും തൈമാസത്തിൽ നിവൃത്തിയുണ്ടാകുമെന്നുമാണ്‌ വിശ്വാസം .
സുബ്രഹ്മണ്യന്നുള്ള സമർപ്പണമാണ്‌ കാവടി .
അഭീഷ്ടസിദ്ധിക്കാണ്‌ പീലിക്കാവടികളും പൂക്കാവടികളും ഭസ്മക്കാവടികളും നേരുന്നത്‌ .
തൈപ്പൂയദിനത്തിൽ കാവടി കെട്ടിയാടുന്നത്‌ വിശേഷമാണ്‌.
പല ക്ഷേത്രങ്ങളിലും ഒരാഴ്ചത്തെ തൈപ്പൂയാഘോഷമാണ്‌ നടക്കുക.
പഴനിയിൽ രഥോത്സവവും, മധുരൈയിൽ തെപ്പരഥോത്സവവും അന്ന്‌ നടക്കുന്നു.
കേരളത്തിലെ തൃശ്ശൂർ ജില്ലയിലെ കൂർക്കഞ്ചേരിയിലെ ശ്രീ മഹേശ്വരക്ഷേത്രത്തിലെ തൈപ്പൂയം വലിപ്പം കൊണ്ടും ആഘോഷംകൊണ്ടും പ്രസിദ്ധമാണ്.
താരകാസുരൻ ദേവലോകത്തെ ജീവിതം ദുസ്സഹമാക്കിയപ്പോൾ മഹർഷിമാരും ദേവന്മാരും ശിവപാർവതിമാരെ അഭയം പ്രാപിച്ചു.
താരകാസുരനിഗ്രഹത്തിനായി പുത്രനായ സുബ്രഹ്മണ്യനെയാണ്‌ ഭഗവാൻ അയക്കുന്നത്‌.
പന്ത്രണ്ട്‌ ആയുധങ്ങളുമായായിരുന്നു സുബ്രഹ്മണ്യന്റെ യാത്ര.
അസുരനെ വധിച്ച്‌ സുബ്രഹ്മണ്യദേവൻ ദേവലോകത്ത്‌ വീണ്ടും ഐശ്വര്യമെത്തിച്ചു.
ആ നാളിന്റെ സ്മരണയ്ക്കാണ്‌ തൈപ്പൂയാഘോഷം.
ശിവസുതനും ദേവസേനാപതിയുമാണ് സുബ്രഹ്മണ്യൻ.
ബ്രാഹ്മണ്യം എന്നത്‌ ശിവനെ കുറിക്കുന്നു.
അതിനോട്‌ ശ്രേയസിനെ കുറിക്കുന്ന -സു- എന്ന ഉപസർഗം ചേർത്ത്‌ സുബ്രഹ്മണ്യം എന്ന പേരുണ്ടായെന്ന്‌ സ്കന്ദപുരാണം പറയുന്നു.
വേദഗോബ്രാഹ്മണരുടെ
ശരവണക്കാട്ടിൽ ജനിച്ച കുട്ടിയാണ്‌ സുബ്രഹ്മണ്യൻ.
ജനനശേഷം മലർന്ന്‌ കിടന്നു കരഞ്ഞ സുബ്രഹ്മണ്യനെ അതുവഴിപോയ ആറ്‌ ദിവ്യകൃത്തിമാർ കണ്ടു.
അവർ കുഞ്ഞിനെ മുലയൂട്ടനായി തർക്കിച്ചു.
അതുകണ്ട കുട്ടി ആറു കൃത്തിമാരെയും മാറിമാറി നോക്കി.
അപ്പോൾ കുഞ്ഞിന്‌ ആറ്‌ തലകൾ ഉണ്ടായി; ആറു തലകൾ ഷൺമുഖനെന്ന പേരും നേടിക്കൊടുത്തു.
കൃത്തികമാർ മുലകൊടുത്തു വളർത്തിയതിനാൽ ആ കുട്ടി കാർത്തികേയനായി.
ജനനത്തിന്റെ വിവിധ ഘട്ടങ്ങൾക്ക്‌ ഉത്തരവാദിയായവരുടെ എല്ലാം മകനായി സുബ്രഹ്മണ്യൻ മാറി;വിവിധ പേരുകളും സിദ്ധിച്ചു.
സുബ്രഹ്മണ്യൻയോഗബലത്താൽ കുമാരൻ,വിശാഖൻ,ശാഖൻ,നൈഗമേയൻ എന്ന പേരുകളിൽ നാല്‌ ശരീരം സ്വീകരിച്ചു.
ഗുഹൻ എന്ന പേരിൽ ശിവന്റേയും,സ്കന്ദൻ എന്ന പേരിൽ പാർവതിയുടേയും, മഹാസേനൻ എന്ന പേരിൽ അഗ്നിയുടേയും, കുമാരൻ എന്നപേരിൽ ഗംഗയുടേയും ശരവണനെന്ന പേരിൽ ശരവണത്തിന്റേയും കാർത്തികേയനെന്ന പേരിൽ കൃത്തികമാരുടേയും പുത്രനായി സുബ്രഹ്മണ്യൻ അറിയപ്പെട്ടു.
സുബ്രഹ്മണ്യന്‌ രണ്ടു ഭാര്യമാരുള്ളതായും വിശ്വാസമുണ്ട്‌.
വള്ളി , ദേവയാനി എന്നിവരാണവർ.
ഇതിൽ വള്ളിയെ വിവാഹം കഴിക്കുന്നതിന് മുമ്പ്‌ അവരുടെ സ്നേഹം മുരുകൻ പരീക്ഷിച്ചതായും പുരാണങ്ങൾ പറയുന്നു.
എന്നാൽ മുരുകൻ ബ്രഹ്മചര്യവ്രതം അനുഷ്ഠിച്ചിരുന്നുവെന്നും ചില ഗ്രന്ഥങ്ങൾ സൂചിപ്പിക്കുന്നു.
മുരുകൻ ദേവസ്ത്രീകളെ ശല്യം ചെയ്യുന്നതായി പരാതി ലഭിച്ചതിനെത്തുടർന്ന്‌ സുബ്രഹ്മണ്യനെക്കൊണ്ട്‌ പാർവതി ദേവി ഇപ്രകാരമൊരു പ്രതിജ്ഞ എടുപ്പിച്ചെന്നാണ്‌ പുരാണകഥ .
തൈപ്പൂയാഘോഷമുള്ള കേരളത്തിലെ പ്രശസ്തമായ ക്ഷേത്രങ്ങൾ ചെറിയനാട്ടു ശ്രീ ബാലസുബ്രഹ്മണ്യ സ്വാമി ക്ഷേത്രം കരിക്കാട് സുബ്രഹ്മണ്യക്ഷേത്രം ഹരിപ്പാട് സുബ്രഹ്മണ്യസ്വാമീക്ഷേത്രം പെരുന്ന സുബ്രഹ്മണ്യസ്വാമിക്ഷേത്രം തൃപ്പേരൂർക്കുളങ്ങര ശ്രീസുബ്രഹ്മണ്യസ്വാമിക്ഷേത്രം കൊടുന്തറ ശ്രീ സുബ്രഹ്മണ്യസ്വാമിക്ഷേത്രം ആർപ്പൂക്കര സുബ്രഹ്മണ്യസ്വാമിക്ഷേത്രം കിടങ്ങൂർ ശ്രീ സുബ്രഹ്മണ്യസ്വാമിക്ഷേത്രം നീണ്ടൂർ സുബ്രഹ്മണ്യസ്വാമി ക്ഷേത്രം ഇടവട്ടം പൂജപ്പുര സുബ്രഹ്മണ്യ സ്വാമി ക്ഷേത്രം ചേർപ്പ് തായംകുളങ്ങര സുബ്രഹ്മണ്യസ്വാമിക്ഷേത്രം തൃശ്ശൂർ തൃക്കുമാരംകുടം സുബ്രഹ്മണ്യസ്വാമിക്ഷേത്രം കൂർക്കഞ്ചേരി ശ്രീ മഹേശ്വരക്ഷേത്രം കൊടുമ്പ് ശ്രീ കല്യാണസുബ്രഹ്മണ്യസ്വാമി ക്ഷേത്രം പാലൂർ സുബ്രഹ്മണ്യസ്വാമിക്ഷേത്രം പശ്ചിമ പഴനി വലിയഴീക്കൽ ശ്രീ സുബ്രഹ്മണ്യ സ്വാമി ക്ഷേത്രം വെണ്ടാർ ശ്രീ സുബ്രഹ്മണ്യ ക്ഷേത്രം കുപ്പണ ശ്രീ വേലായുധമംഗലം ക്ഷേത്രം തെക്കുംകര ശ്രീ കുമാരേശ്വര ക്ഷേത്രം,കാരുമാത്ര,തൃശ്ശൂർ അവലംബം കുറിപ്പുകൾ
തൈപ്പൂയക്കാവടിയാട്ടം ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2021 ജനുവരി മുതൽ തുടരുന്നു.
മകരമാസ ത്തിലെ പൂയം നക്ഷത്രത്തിലാണ് തൈപ്പൂയമഹോത്സവവും കാവടിയാട്ടവും കൊണ്ടാടുന്നത്.
തൈക്കൂട്ടം തൂക്കുപാലം ഇംഗ്ലീഷ് വിലാസം https://ml.wikipedia.org/wiki/Thaikkoottam_Suspension_Bridge തൈക്കൂട്ടം തൂക്കുപാലം
തൃശ്ശൂർ ജില്ലയിലെ ചാലക്കുടിക്കടുത്ത് കാടുകുറ്റി പഞ്ചായത്തിലെ വൈന്തല , കല്ലൂർ പ്രദേശത്തുനിന്ന് അന്നനാട് , കാടുകുറ്റി പ്രദേശത്തിലേക്കുള്ള നടപാലമാണിത്.
തൈക്കൂട്ടം കടവിലാണ് ഈ തൂക്കുപാലം നിർമ്മിച്ചിരിക്കുന്നത്.
തൈക്കൂട്ടം കടവ് തൂക്കുപാലം എന്നും പറയുന്നു.
ചാലക്കുടി പുഴയ്ക്ക് കുറുകെയാണ് ഈ തൂക്കുപാലം നിർമ്മിച്ചിരിക്കുന്നത്.
141 മീറ്ററർ നീളമുള്ള ഇതിന് 1.2 മീറ്റർ വീതിയാണുള്ളത്.
വാഹന ഗതാഗതവും 30 പേരിലധികം പേർ ഒരേ സമയം സഞ്ചരിക്കുന്നതും നിരോധിച്ചിട്ടുണ്ട്.
ചിത്രശാല തൈക്കൂട്ടം തൂക്കുപാലം പാലത്തിൽ നിന്നുള്ള പുഴയുടെ ദൃശ്യം പാലത്തിൽ നിന്നുള്ള പുഴയുടെ ദൃശ്യം പാലത്തിന്റെ വിവരങ്ങൾ തൈക്കൂട്ടം തൂക്കുപാലം അവലംബം Thaikkoottam Suspension Bridge എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
തൈക്കാട്ടുശ്ശേരി ഗ്രാമപഞ്ചായത്ത് ഇംഗ്ലീഷ് വിലാസം https://ml.wikipedia.org/wiki/Thycattussery_Gramapanchayat
ആലപ്പുഴ ജില്ലയിലെ ചേർത്തല താലൂക്കിൽ തൈക്കാട്ടുശ്ശേരി ബ്ളോക്കിൽ ഉൾപ്പെടുന്ന 13.82 ചതുരശ്ര കിലോമീറ്റർ വിസ്തീർണ്ണമുള്ള ഒന്നാം ഗ്രേഡ് ഗ്രാമപഞ്ചായത്താണ് തൈക്കാട്ടുശ്ശേരി ഗ്രാമപഞ്ചായത്ത് .
ഈ ഗ്രാമപഞ്ചായത്ത് തൈക്കാട്ടുശ്ശേരി വില്ലേജു പരിധിയിൽ ആണ് ഉള്ളത്.
വാർഡുകൾ ഉളവെയ്പ് ചുടുകാട്ടും പുറം തേവർവട്ടം പൂച്ചാക്കൽ പൊൻപുറം നഗരി ആറ്റുപുറം മണപ്പുറം സബ്സ്റ്റേഷൻ ചീരാത്ത് കാട് പനിയാത്ത് സ്രാമ്പിക്കൽ തൈക്കാട്ടുശ്ശേരി മണിയാതൃക്കൽ പഞ്ചായത്ത്‌ ഓഫീസ് സ്ഥിതിവിവരക്കണക്കുകൾ ജില്ല ആലപ്പുഴ ബ്ലോക്ക് തൈക്കാട്ടുശ്ശേരി വിസ്തീര്ണ്ണം 13.82 ചതുരശ്ര കിലോമീറ്റർ ജനസംഖ്യ 19287 പുരുഷന്മാർ 9609 സ്ത്രീകൾ 9678 ജനസാന്ദ്രത 1396 സ്ത്രീ : പുരുഷ അനുപാതം 1007 സാക്ഷരത 93% അവലംബം http://www.trend.kerala.gov.in Archived 2019-09-02 at the Wayback Machine .
http://lsgkerala.in/thycattusserypanchayat Archived 2016-11-07 at the Wayback Machine .
തൈക്കാട്‌ അയ്യാ സ്വാമി ഇംഗ്ലീഷ് വിലാസം https://ml.wikipedia.org/wiki/Thycaud_Ayyaswamy തൈക്കാട് അയ്യാസ്വാമി ഈ ഫലകം കേരള നവോത്ഥാനത്തെ വിവരിക്കുന്നു കേരള നവോത്ഥാനം ചരിത്രം
യോഗാചാര്യനും പണ്ഡിതനും ഗ്രന്ഥകാരനുമായിരുന്നു തൈക്കാട്‌ അയ്യാ സ്വാമി (1814 - 1909).
ശ്രീനാരായണ ഗുരുവിന്റെയും ചട്ടമ്പിസ്വാമികളുടെയും ഗുരുനാഥനായിരുന്നു അയ്യാസ്വാമികൾ.
കാശ്യപഗോത്രജനായ മുത്തുകുമാരന്റെയും ശൈവ വെള്ളാള സമുദായാംഗമായ രുക്മിണി അമ്മാളുടെയും മകനായി 1814-ൽ മലബാറിലെ പാമ്പുംകാട് എന്ന സ്ഥലത്തു ജനിച്ചു.
തമിഴിൽ അസാമാന്യ പാടവമുണ്ടായിരുന്ന പിതാവിൽ നിന്ന് ആ ഭാഷയിൽ പാണ്ഡിത്യം നേടി.
മാതാപിതാക്കൾ നൽകിയ പേര് സുബ്ബരായർ എന്നായിരുന്നു.
ഉദ്യോഗാർഥം ദീർഘകാലം തിരുവനന്തപുരത്ത് തൈക്കാട്ട് താമസമാക്കിയിരുന്നു.
അങ്ങനെയാണ് തൈക്കാട് അയ്യാസ്വാമി എന്ന പേരിൽ ഇദ്ദേഹം പിൽകാലത്ത് പ്രസിദ്ധനാകാൻ ഇടയായത്.
നവോത്ഥനകാലഘട്ടത്തിൽ കേരളം കണ്ട ആദ്യത്തെ സാമൂഹ്യപരിഷ്‌കർത്താവായിരുന്നു ശിവരാജയോഗി തൈക്കാട്‌ അയ്യാ സ്വാമികൾ.
മലബാറിലെ കവളപ്പാറയിൽ നിന്നും തമിഴ്‌നാട്ടിലെ ചെങ്കൽപ്പേട്‌ ജില്ലയിലെ നാകലാപുരത്തേക്കു കുടിയേറിയ മുത്തുകുമാരന്റേയും കൊല്ലംകാരി ശൈവവെള്ളാളകുലജാതയായ രുക്മിണിയമ്മാളിന്റേയും മകനായി 1814 ലെ അശ്വതി നക്ഷത്രത്തിൽ ജനിച്ച സുബ്ബയ്യനാണ്‌ പില്ക്കാലത്ത്‌ ശിവരാജയോഗി അയ്യാസ്വാമികളായിത്തീർന്നത്‌.
ചെറുപ്പത്തിലേ ആധ്യാത്മികവിദ്യയിൽ ആകൃഷ്ടനായ സുബ്ബരായർ 12-ാം വയസ്സിൽ മന്ത്രോപദേശം സ്വീകരിച്ചു.
16 വയസ്സായപ്പോൾ ശ്രീ സച്ചിദാനന്ദസ്വാമികൾ, ശ്രീ ചട്ടിപരദേശി എന്നീ സിദ്ധന്മാരുടെ കൂടെ ദേശസഞ്ചാരത്തിന് പുറപ്പെട്ടു.
മൂന്നുവർഷക്കാലം നീണ്ടുനിന്ന സഞ്ചാരത്തിനിടയിൽ ബർമ, സിംഗപ്പൂർ, പെനാംഗ്, ആഫ്രിക്ക തുടങ്ങിയ പ്രദേശങ്ങൾ സന്ദർശിച്ചു.
ഇക്കാലത്ത് ശ്രീ സച്ചിദാനന്ദ സ്വാമിയിൽ നിന്നാണ് യോഗവിദ്യ അഭ്യസിച്ചത്.
തമിഴിൽ അഗാധ പാണ്ഡിത്യം നേടിയിരുന്ന ഇദ്ദേഹം ആംഗലഭാഷയിലും പരിജ്ഞാനം നേടി.
അനന്തശയനം കാണാനായി തിരുവനന്തപുരത്ത് എത്തിയ അയ്യാസ്വാമി ബന്ധുവായ ചിദംബരപിള്ളയുടെ തൈക്കാട്ടുള്ള വസതിയിൽ താമസമാക്കി.
തിരുവനന്തപുരത്തുനിന്ന് പഴനിയിൽ ഗുരുനാഥനെ കണ്ടെത്താനായി യാത്രയായ അയ്യാവ് ഗുരുനിർദ്ദേശമനുസരിച്ച് ഗൃഹസ്ഥാശ്രമത്തിൽ പ്രവേശിച്ചു.
കമലമ്മാൾ ആയിരുന്നു ഭാര്യ.
അഞ്ച് സന്താനങ്ങൾ ഉണ്ടായി.
രണ്ടാമനായ പഴനിവേൽ ഒരു അവധൂതനാവുകയും പില്ക്കാലത്ത് പിതാവിന്റെ ആധ്യാത്മിക ചിന്താപാരമ്പര്യം നിലനിർത്തുകയും ചെയ്തു.
അയ്യാസ്വാമി ജീവിതവൃത്തിക്കായി പല തൊഴിലുകളും ചെയ്തിട്ടുണ്ട്.
വെള്ളപ്പട്ടാളക്കാർക്ക് സാധനങ്ങൾ നല്കുന്ന സപ്ളയർ, മെസ് സെക്രട്ടറിയുടെ തമിഴ് ട്യൂട്ടർ, ആയില്യം തിരുനാൾ മഹാരാജാവിന്റെ കാലഘട്ടത്തിൽ റസിഡൻസി സൂപ്രണ്ട് (കൊ.വ. 1048-1084) എന്നീ നിലകളിൽ സേവനമനുഷ്ഠിച്ചു.
അക്കാലംതൊട്ട് തൈക്കാട് അയ്യാ എന്നറിയപ്പെടാനും ആരംഭിച്ചു.
റസിഡൻസി സൂപ്രണ്ടായിരിക്കെ ഇദ്ദേഹത്തിന്റെ അത്ഭുതസിദ്ധികളെക്കുറിച്ച് കേൾക്കാനിടയായ ധാരാളംപേർ അയ്യാവിനെ കാണാനും ശിഷ്യത്വം സ്വീകരിക്കാനുമായി വന്നുചേർന്നു.
ചിത്രമെഴുത്ത് രവിവർമകോയിത്തമ്പുരാൻ, കുഞ്ഞൻപിള്ള ചട്ടമ്പി (ചട്ടമ്പിസ്വാമി), നാണുവാശാൻ (ശ്രീനാരായണഗുരു) തുടങ്ങിയ പ്രസിദ്ധരും ഇക്കൂട്ടത്തിൽ പ്പെടുന്നു.
ഹൃഷികേശൻ തനിക്കു നൽകിയ , രസവാദനിർമ്മിതമായ സുബ്രഹ്മണ്യവിഗ്രഹം സുബ്ബയ്യനു നൽകി പൂജ ചെയ്തുകൊള്ളുവൻ നിർദ്ദേശ്ശിച്ചിട്ട്‌ പിതാവ്‌ മുത്തുകുമാരൻ കാശിയിലേക്കു തീർത്ഥാടനത്തിനു പോയി.
സുബ്ബയ്യൻ കൊടുങ്ങ്ല്ലൂരും വില്ലിപുരത്തും പോയി ഭജനമിരുന്നു.
സുബ്ബയ്യന്റെ ഒരു മാതുലൻ ഓതുവാർ ചിദംബരം പിള്ള തിരുവനന്തപുരം രാജകൊട്ടരത്തിലെ ഉദ്യോഗസ്ഥനായിരുന്നു.
സ്വാതി തിരുനാൾ സുബ്ബയ്യനെ ഗുരുവായി വരിച്ചു.
ജയിലിൽ കിടന്നിരുന്ന മുത്തുകുമരൻ എന്ന വൈകുണ്‌ഠ സന്യാസിയെ, അയ്യാവിന്റെ ആവശ്യപ്രകാരം സ്വാതിതിരുനാൾ മോചിപ്പിച്ചു.
അയ്യാ ശിഷ്യനായിതീർന്ന "അയ്യാ" വൈകുണ്‌ഠൻ അതോടെ ശിവഭക്തനായിമാറി.
ഷഷ്ടി പൂർത്തിയിലെത്തിയ 1873 മുതൽ സമാധിയായ 1909 വരെ 36 വർഷം അയ്യാ തൈക്കട്‌ റസിഡൻസി സൂപ്രണ്ട്‌ ആയിരുന്നു .
ആയില്യം തിരുനാളിനു ശേഷം മഹാരാജാവായ ശ്രീമൂലം തിരുനാളും അയ്യാവിനെ ആദരിച്ചിരുന്നു .
അശ്വതി നാളിൽ ജനിച്ച അയ്യാ സമാധിക്കു തിരഞ്ഞെടുത്തത്‌ ജൻമ നാളായ " മകം" (1909 കർക്കിടകം) ആയിരുന്നു.
സ്വാമികളുടെ സമാധിസ്ഥലമായ തൈക്കാട്ടെ വെള്ളാള ശ്മശാനത്തിൽ നിന്നും സ്ഥലം പൊന്നും വിലക്കെടുത്ത്‌ അവിടെ ശിവ ശക്തി ക്ഷേത്രം നിർമ്മിക്കപ്പെട്ടു.
1943 ൽ അനിഴം നക്ഷത്രത്തിൽ പ്രതിഷ്ഠ നടത്തിയത്‌ ചിത്തിര തിരുനാൾ മഹാരാജാവായിരുന്നു.
അയ്യാ സ്വാമികളുടെ പടം കനകക്കുന്നു കൊട്ടരത്തിലെ തേവാരപ്പുരയിൽ എല്ലാ ദിവസവും പൂജിക്കപ്പെടുന്നു.
ശങ്കരാചാര്യർക്കു ശേഷം മഹത്തായ സന്യാസി പരമ്പരകൾ ഉണ്ടായത്‌ അയ്യാസ്വാമികൾക്കാണ്‌ .
അയ്യാ വൈകുണ്ഠൻ , ശ്രീ നാരായണ ഗുരു , ചട്ടമ്പി സ്വാമികൾ, സ്വയം പ്രകാശ യോഗിനിയമ്മ എന്നിവരുടെ ശിഷ്യർ നിരവധി മഠങ്ങൾ തുറന്നു .
തിരുവനന്തപുരത്തു ഗാന്ധാരി അമ്മൻകോവിൽ ഉണ്ടാകാൻ കാരണം അയ്യാവാണ്‌ .
പ്രൊഫസ്സർ "മനോൻമണീയം" പി. സുന്ദരം പിള്ള, അപ്പാവു വക്കീൽ എന്നിവരും ചേർന്ന്‌ അയ്യാ രൂപം കൊടുത്തതാൺ` ചെന്തിട്ടയിലെ "ശൈവപ്രകാശ സഭ".
അവിടെയും പേട്ട രാമൻപിള്ളയാശാന്റെ "ജ്ഞാനപ്രജാഗാര സഭ"യിലും സ്കന്ദ പുരാണം , ശിവപുരാണം , ഹാലാസ്യ മാഹാത്മ്യം , തിരുവാചകം എന്നിവയെക്കുറിച്ചു അയ്യാ പ്രഭാഷണപരമ്പരകൾ നടത്തിയിരുന്നു.
ജ്ഞാനപ്രജാഗാരത്തിലെ സ്ഥിരം സന്ദർശകനായിരുന്ന കൊല്ലൂർ കുഞ്ഞൻപിള്ളയെ ആറു വർഷത്തെ പരീക്ഷണനിരീക്ഷണങ്ങൾക്കു ശേഷമാണ് 1889 ലെ ചിത്രാപൌർണമി ദിനം അയ്യാ ശിഷ്യനാക്കി "ബാലാസുബ്രഹ്മണ്യ മന്ത്രം" ഓതിക്കൊടുത്തത്‌.
കുഞ്ഞ്ന്റെ അപേക്ഷപ്രകാരം കൂട്ടുകാരനായ നാണുവിന്‌ അടുത്ത വർഷത്തെ (1890) ചിത്രാ പൌർണമിക്കു മന്ത്രം ഓതിക്കൊടുത്തു ശിഷ്യനാക്കി.
നാലു വർഷം അവർ അയ്യാവിനോടൊപ്പം കഴിഞ്ഞു.
അയ്യാവിന്റെ ഭാര്യ കമലാമ്മാൾ അവരുടെ പോറ്റമ്മയായി.
അയ്യാവിന്റെ തമിഴ്‌ താളിയോല ഗ്രന്ഥം നോക്കി ചട്ടമ്പി സ്വാമികൾ തയ്യാറാക്കിയതാണ്‌ "പ്രാചീന മലയാളം".
ശിവരാജ യോഗം(ഇതിലാണ്‌ നാദാനുസന്ധാനം), ദേവോപാസന, അരുപോപാദനം, പ്രാണായാമം.
ഹഠയോഗം, ശരീര ധർമ്മ ശാസ്ത്രം, വൈദ്യ ജ്യോതിഷം, കർമകാണ്ഡം(ഇതിലാണ്‌ പ്രതിഷ്ഠാ വിധികൾ) എന്നിവ ശിഷ്യർക്കുപദേശിച്ചു കൊടുത്തു.
ശിഷ്യയായ കൊല്ലത്തമ്മയുമായി മരുത്വാമലയിൽ ശിഷ്യരെ തപസ്സിനു വിട്ടതും അയ്യാസ്വാമികളാണ്‌.
നവോത്ഥാന പ്രവർത്തനങ്ങൾ
ആത്മീയതയ്ക്കും ഭൗതികതയ്ക്കും തുല്യപ്രാധാന്യം നൽകി, ജാതി- മത- വർഗ്ഗ-വർണ്ണ-ലിംഗഭേദമന്യേ സാധാരണക്കാരുടെ ഇടയിലേക്കു ഇറങ്ങിച്ചെല്ലുകയും താഴ്ന്നവിഭാഗങ്ങളിൽ ഉള്ളവർക്കു് ബ്രാഹ്മണരോടും തന്നോടും ഒപ്പം തുല്യസ്ഥാനം നല്കുകയും ചെയ്ത യോഗിവര്യനായിരുന്നു ഇദ്ദേഹം തിരുവനന്തപുരത്തെ തൈക്കാടു വച്ചു തൈപ്പൂയസദ്യയ്ക്കു ബ്രാഹ്മണരോടും തന്നോടും ഒപ്പം പുലയസമുദായത്തിൽ ജനിച്ച അയ്യങ്കാളിയെ ഒപ്പമിരുത്തി അയിത്തോച്ചാടനത്തിനായി "പന്തിഭോജനം" ലോകത്തിൽ തന്നെ ആദ്യമായി ആരംഭിച്ചതു അയ്യാസാമികളായിരുന്നു.
സവർണ്ണർ അദ്ദേഹത്തെ ആക്ഷേപിച്ചു.
"പാണ്ടിപ്പറയൻ"," എന്നു വിളിച്ചപ്പോൾ. “ "ഇന്ത ഉലകത്തിലെ ഒരേ ഒരു മതം താൻ ഒരേ ഒരു ജാതി താൻ ഒരേ ഒരു കടവുൾ താൻ ”
എന്നായിരുന്നു അയ്യാ സ്വാമികളുടെ മറുപടി.
അയ്യാസ്വാമികളുടെ പ്രവചനങ്ങൾ
ആയിരത്തി എൺപത്തിനാല്‌ മിഥുനമാസത്തിലെ അവസാന ചൊവ്വാഴ്ച (1909 ജൂലൈ 13) പതിവു പോലെ ശ്രീമൂലം തിരുനാളിനെ മുഖം കാണിക്കാൻ അയ്യസ്വാമികൾ പോയി.
അടുത്ത ചൊവ്വാഴ്ച്ച താൻ സമാധി ആവാൻ തീരുമാനിച്ചു എന്നറിയിച്ചു.
"മാറ്റിവയ്ക്കാൻ പാടില്ലേ?"
എന്നു ചോദിച്ചപ്പോൾ "ഇല്ല. നിശ്ചയിച്ചു പോയി" എന്നായിരുന്നു മറുപടി.
താൻ ആവശ്യപ്പെട്ട രണ്ടൂ കാര്യങ്ങൾ മറന്നു പോയിരിക്കാം എന്നു മഹാരാജാവു പറഞ്ഞപ്പോൾ ഇളയ തമ്പുരാട്ടി ( സേതുപാർവതിഭായ് ) നാലു വർഷം കഴിഞ്ഞ് ഒരു ആൺകുട്ടിക്കു ജന്മം നൽകുമെന്നും ആ കുട്ടി നല്ല മഹാരാജാവാകുമെന്നും എന്നാൽ "കടശ്ശിരാജാ" (അവസാനത്തെ രാജാവ്) ആയിരിക്കുമെന്നും പ്രവചിച്ചു.
(അൻപതു കൊല്ലത്തിനു ശേഷം രാജാവില്ലാതാകുമെന്ന്‌ സ്വാമികൾ മുൻ കൂട്ടി കണ്ടു)ആ രാജകുമാരന്റെ പന്ത്രണ്ടാം വയസ്സിൽ കർക്കിടകത്തിലെ അമാവാസി കഴിഞ്ഞ്‌ ഒരാഴ്ച ആലസ്യമായിക്കിടന്ന്‌ മഹാരാജാവ്`നാടു നീങ്ങുമെന്നും സ്വാമികൾ പ്രവചിച്ചു.
തുടർന്നു താഴെപ്പറയുന്ന പാട്ട് ചൊല്ലി “ ഭാരതത്തിൽ കറ്റാഴനാർ പട്ടെനെ‌വെ പരവുകാലം
കന്നിയർകൾ വാസമില്ലാ കാട്ടുമലർ ചൂടും കാലം വന്മാരി പെയ്താലും മഴ കോപിക്ക വൻ കൊലയും വഴി പറയും മികവുണ്ടാം കട്ടത്തുണിക്കും കഞ്ചിക്കും മക്കൾ കൈയേന്തിനിർപ്പാർ വടനാട് വേറ്റുരിമൈയാകും തിട്ടംതാനെ" ”
(ഭാരതത്തിൽ കറ്റാഴ നാർ പട്ടെന്ന പേരിൽ പ്രചരിക്കും.കന്യകമാർ വാസനയില്ലാത്ത കാട്ടുപൂക്കൾ ചൂടും. വന്മാരി പെയ്താലും മണ്ണിനു പുഷ്ടിയുണ്ടാകില്ല. മഴ കോപിക്കും. വലിയ തോതിൽ കൊലപാതകങ്ങൾ നടക്കും. വഴികളിൽ പിടിച്ചുപറി സാധാരണമാകും. ഉടുതുണിക്കും  കഞ്ഞിക്കും ജനങ്ങൾ യാചിക്കും. ഉത്തര ഭാരതം വേർപെട്ടു പോകും. ഇതു നിശ്ചയം).
കൊട്ടാരത്തിൽ നിന്നും മടങ്ങുമ്പോൾ പുത്തരിക്കണ്ടം വരമ്പിൽ വച്ച്‌ അയ്യങ്കാളിയെ കണ്ടു.
"ഉന്നുടെയ ഫോട്ടോ രാജാക്കൾ വയ്ക്കിറേൻ.. ശ്രീമൂലം സഭയിലും ഉനക്കു പോകലാം" എന്നനുഗ്രഹിച്ചു.
രണ്ടും ശരിയായി.
അയ്യങ്കാളി പിൽക്കാലത്തു ശ്രീമൂലം അസംബ്ലി മെംബറായി.
അദ്ദേഹത്തിൻറെ പ്രതിമ അനാഛാദനം ചെയ്തത്‌ പ്രധാനമന്ത്രി ഇന്ദിരാഗാന്ധിയും.
ശിഷ്യഗണം
സ്വാതി തിരുനാൾ, ചട്ടമ്പി സ്വാമികൾ, ശ്രീ നാരായണ ഗുരു,കൊല്ലത്ത്‌ അമ്മ,അയ്യൻകാളി ,കേരള വർമ്മ കോയിത്തമ്പുരാൻ, പേഷ്കാർ മീനക്ഷി അയ്യർ ,ചാല സൂര്യ നാരയണ അയ്യർ,ചാല അറുമുഖ വാധ്യാർ ,ചാല മണിക്ക വാചകർ ,കുമാരസ്വാമി വാധ്യാർ,മുത്തുകുമാര സ്വാമിപ്പിള്ള, പേഷ്കാർ പെരിയ പെരുമാൾ പിള്ള, അപ്പാവു വക്കീൽ, തൈക്കാട്ട്‌  ചിദംബരം പിള്ള,കൊട്ടാരം ഡൊക്ടർ കൃഷ്ണപിള്ള, കമ്പൌണ്ടർ പദ്മനാഭ പിള്ള, അയ്യപ്പൻ പിള്ള വാധ്യാർ,തോട്ടത്തിൽ രാമൻ കണിയാർ, കൽപട കണിയാർ ,മണക്കാട്‌ ഭവാനി , പേട്ട ഫെർണാണ്ടസ്സ്‌, തക്കല പീർ മുഹമ്മദ്‌, ശങ്കര ലിംഗം പിള്ള ,വെയിലൂർ രായസം മാധവൻ പിള്ള, ഭഗവതീശ്വർ, കേശവയ്യർ ആനവാൽ ശങ്കര നാരായണ അയ്യർ, അക്കൗണ്ടാഫീസ്സർ സുന്ദരമയ്യങ്കാർ, ഹെഡ് ഡ്രാഫ്റ്റ്സ്മാൻ പാർഥസാരഥി നായിഡു, നന്തങ്കോട്  കൃഷ്ണപിള്ള, കരമന സുബ്രമണ്യയ്യർ കരമന പദ്മനാഭൻ പോറ്റി, കരമന ഹരിഹരയ്യർ, വാമനപുരം നാരായണൻ പോറ്റി, വഞ്ചിയൂർ ബാലന്ദൻ, കഴകൂട്ടം നാരായണൻ പോറ്റി,പാറശ്ശാല മാധവൻ പിള്ള,തിരുവാതിര നാൾ അമ്മ തമ്പുരൻ (മാവേലിക്കര) മണക്കാട് നല്ലപെരുമാൾ കേള്വി കണക്കു വേലുപ്പിള്ള ,പേശും പെരുമാൾ,വെളുത്തേരി  കേശവൻ വൈദ്യൻതുടങ്ങി 51 പേർ ശിഷ്യരായിരുന്നു.
തമിഴ് സിദ്ധന്മാരുടെ ശിവയോഗവും പതഞ്ജലി മഹർഷിയുടെ രാജയോഗവും രൂപ-അരൂപ ഉപാസനയും ചേർന്ന ശിവരാജയോഗവിദ്യയിൽ നിഷ്ണാതനായിരുന്നു.
ജ്ഞാനം, യോഗം, ഭക്തി എന്നിവയ്ക്ക് ആധ്യാത്മിക ജീവിതത്തിൽ അതിപ്രധാനമായ സ്ഥാനം നല്കിയിരുന്ന സ്വാമിയുടെ ശിഷ്യത്വത്തിൽ പല മഹാന്മാരും ജീവിതലക്ഷ്യം ജ്ഞാനസമ്പാദനമാണെന്നു കണ്ടെത്തുകയും വ്രതം, അനുഷ്ഠാനങ്ങൾ, ഉപാസന എന്നീ മാർഗങ്ങളിലൂടെ കൈവല്യസിദ്ധിക്കായി അനവരതം യത്നിക്കുകയും ചെയ്തു.
ശിവരാജയോഗമെന്ന വേദാന്ത തത്ത്വം സാധന ചെയ്യേണ്ട വിധത്തെക്കുറിച്ച് ഇദ്ദേഹം വിശദമായി പ്രതിപാദിച്ചിട്ടുണ്ട്.
തന്റെ യോഗസാധനയുടെയും സിദ്ധിമാർഗങ്ങളുടെയും വിവരണങ്ങൾ അടങ്ങുന്ന ഒട്ടേറെ കൃതികൾ ഇദ്ദേഹം രചിച്ചു.
ബ്രഹ്മോത്തര കാണ്ഡ്ഢം പഴനി വൈഭവം രാമായണം പാട്ട്‌ ഉജ്ജയിനി മഹാകാളി പഞ്ചരത്നം തിരുവാരൂർ മുരുകൻ കുമാര കോവിൽ കുറവൻ ഉള്ളൂരമർന്ന ഗുഹൻ രാമായണം സുന്ദര കാണ്ഢം ഹനുമാൻ പാമാലൈ എന്റെ കാശി യാത്ര കൂടുതൽ വായനക്ക് കാലടി പരമേശ്വരൻ പിള്ള, " ശിവരാജ യോഗി തൈക്കാട്ട്‌ അയ്യാസ്വാമി തിരുവടികൾ",അയ്യ മിഷ്യൻ 1960 ഡോ. രവികുമാർ, "ബ്രഹ്മശ്രീ തൈക്കാട്‌ അയ്യാ സ്മാമികൾ" അയ്യാ മിഷ്യൻ 1974 വി.ആർ .
പരമേശ്വരൻ പിള്ള, "ദ്രാവിഡസംസ്കാരം സഹ്യാദ്രി സാനുക്കളി",ൽ അഞ്ജലി പബ്ളിക്കേഷൻസ്‌,പൊൻകുന്നം 1987 "അയ്യാ ഗുരു മഹാസമാധി വാർഷിക സ്മരണിക", 2003അയ്യാ മിഷ്യൻ ഇ.
കെ. സുഗതൻ "തൈക്കാട്‌ അയ്യാ ഗുരു സ്വാമി", ബുക്‌ മാർക്‌ 2005 സൽക്കവി പി.കെ കേശവൻ-ഉപഹാരമാല(ചട്ടമ്പിസ്വാമി സമാധിരജതജൂബിലി സ്മാരകം )1950 പി.പരമേശ്വരൻ-ശ്രീനാരായണഗുരുസ്വാമികൾ 1971 കെ.സുരേന്ദ്രൻ-ഗുരു(നോവൽ)1966 ആറാം പതിപ്പ്‌ പുറം 132-137 ശൂരനാട്ടു കുഞ്ഞൻ പിള്ള തിരുവിതാംകൂറിലെ മഹാന്മാർ മൂന്നാം പതിപ്പ്‌ 1946 വിദ്വാൻ കെ.ഈ.
നീലകണ്ഠൻ ,അത്ഭുതസിദ്ധൻ ശ്രീനാരായണപരമഗുരു 1974 എ പുറം കണ്ണികൾ
http://blogs.ibibo.com/ayyaswamikal/Thycaud-Ayya-Swamikal.html Archived 2008-05-20 at the Wayback Machine .
http://vellalasabdam.blogspot.com/2007/07/thycaud-ayya-swamikal-1814-1909.html
http://sivarajayogithaycaudayyasavikal.blogspot.com/ Archived 2011-08-27 at the Wayback Machine .
http://paulkariachan.blogspot.com/ കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ തൈക്കാട്‌ അയ്യാ സ്വാമി എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
തൈക്കുടം ബ്രിഡ്ജ് ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
കേരളത്തിൽ നിന്നുള്ള ഒരു സംഗീത സംഘമാണ് തൈക്കുടം ബ്രിഡ്ജ് .
കപ്പ ടിവി സംപ്രേഷണം ചെയ്ത മ്യൂസിക്ക് മോജോ എന്ന് പരിപാടിയിലൂടെയാണ് ഇവർ രംഗ പ്രവേശനം ചെയ്തത്.
2013 സെപ്റ്റംബർ 28 നാണ് ഇവർ ആദ്യമായി പൊതുവേദിയിലെത്തിയത്.
മോഡൽ എഞ്ചിനീയറിംഗ് കോളേജിലെ വേദിയിൽ 45 മിനിട്ട് നീളുന്ന ഗാന പരിപാടി അവതരിപ്പിച്ച് തൈക്കൂട്ടം ബ്രിഡ്ജ് എന്ന് ബാന്റ് ശ്രദ്ധേയമായി.
സംഗീത സംവിധായകനായ ഗോവിന്ദ് വസന്തയും ഗായകനായ സിദ്ധാർത്ഥ് മേനോനും ചേർന്നാണ് തൈക്കുടം ബ്രിഡ്ജ് സ്ഥാപിച്ചത്.
തൈക്കൂടം തൈക്കൂടം തൈക്കൂടം 9°57′29″N 76°18′42″E ﻿ / ﻿ 9.9580459°N 76.3117771°E ﻿ / 9.9580459; 76.3117771 ഭൂമിശാസ്ത്ര പ്രാധാന്യം പട്ടണം രാജ്യം ഇന്ത്യ സംസ്ഥാനം കേരളം ജില്ല എറണാകുളം ഭരണസ്ഥാപനം(ങ്ങൾ) എം.എൽ.എ എം സ്വരാജ് ' ' വിസ്തീർണ്ണം ചതുരശ്ര കിലോമീറ്റർ ജനസംഖ്യ ജനസാന്ദ്രത / ച.
മീ കോഡുകൾ • തപാൽ • ടെലിഫോൺ 682019 +0484 സമയമേഖല UTC +5:30 പ്രധാന ആകർഷണങ്ങൾ
കേരളത്തിലെ എറണാകുളം ജില്ലയിൽ കൊച്ചി നഗരത്തിൽ ഉൾപ്പെടുന്ന ഒരു സ്ഥലമാണ് തൈക്കൂടം.
തെങ്ങിൻത്തയ് മൺകുടത്തിൽ വെച്ച് വിൽക്കുന്ന സ്ഥലം ആയതു കൊണ്ട് ഈ സ്ഥലപേര് വന്നുവെന്ന് വിശ്വാസമുണ്ട്.
കൊച്ചിയിലെ പാൽ വിതരണകേന്ദ്രമായിരുന്നു.
തൈക്കൂടം മെട്രോ സ്റ്റേഷൻ എവിടെ പ്രവർത്തിക്കുന്നു.
മുൻപ് കടത്തു സർവീസ് ഉണ്ടായിരുന്നു.
അതിനോട് ചേർന്ന് തൈക്കൂടം അങ്ങാടി നിലനിന്നിരുന്നു.
ചെമ്പക്കര പാലം വന്നതിനുശേഷം തൈക്കൂടത്ത് വാഹനത്തിരക്ക് കുറഞ്ഞിട്ടുണ്ട്.
തൈക്കൂടം മെട്രോ നിലയം ഇംഗ്ലീഷ് വിലാസം https://ml.wikipedia.org/wiki/Thaikoodam_metro_station
എറണാകുളത്തെ തൈക്കൂടത്ത് സ്ഥിതിചെയ്യുന്ന കൊച്ചി മെട്രോ നിലയമാണ് തൈക്കൂടം മെട്രോ നിലയം .
ആലുവയിൽ നിന്നുള്ള കൊച്ചി മെട്രോയുടെ 20-മത്തെ മെട്രോ നിലയമാണ് ഇത്.
മഹാരാജാസ് ജംഗ്ഷൻ മുതൽ തൈക്കൂടം വരെ ദീർഘിപ്പിച്ച മെട്രോയുടെ മൂന്നാംഘട്ട സർവീസ് കേരള മുഖ്യമന്ത്രി പിണറായി വിജയൻ സെപ്റ്റംബർ 3-ന് ഉദ്ഘാടനം ചെയ്തു.
തെങ്കര ഗ്രാമപഞ്ചായത്ത് ഇംഗ്ലീഷ് വിലാസം https://ml.wikipedia.org/wiki/Thenkara_Gramapanchayath തെങ്കര തെങ്കര 11°01′N 76°29′E ﻿ / ﻿ 11.01°N 76.49°E ﻿ / 11.01; 76.49 ഭൂമിശാസ്ത്ര പ്രാധാന്യം ഗ്രാമപഞ്ചായത്ത് രാജ്യം ഇന്ത്യ സംസ്ഥാനം കേരളം ജില്ല പാലക്കാട് വില്ലേജ് {{{വില്ലേജ്}}} താലൂക്ക്‌ ബ്ലോക്ക് നിയമസഭാ മണ്ഡലം ലോകസഭാ മണ്ഡലം ഭരണസ്ഥാപനങ്ങൾ പ്രസിഡന്റ് വൈസ് പ്രസിഡന്റ് സെക്രട്ടറി വിസ്തീർണ്ണം 16.62 ചതുരശ്ര കിലോമീറ്റർ വാർഡുകൾ എണ്ണം ജനസംഖ്യ ജനസാന്ദ്രത / ച.
പാലക്കാട്  ജില്ലയിലെ മണ്ണാർക്കാട് താലൂക്കിൽ മണ്ണാർക്കാട് ബ്ളോക്കിൽ സ്ഥിതി ചെയ്യുന്ന ഒരു ഗ്രാമപഞ്ചായത്താണ്‌ തെങ്കര ഗ്രാമപഞ്ചായത്ത് .
മണ്ണാർക്കാട് ഒന്ന്, മണ്ണാർ‍ക്കാട് രണ്ട് വില്ലേജ് പരിധിയിലുൾ‍പ്പെടുന്ന തെങ്കര ഗ്രാമപഞ്ചായത്തിന് 16.62 ചതുരശ്രകിലോമീറ്റർ വിസ്തീർ‍ണ്ണമുണ്ട്.
2005 ഓക്ടോബർ 2-ാം തിയതിയാണ് തെങ്കര ഗ്രാമപഞ്ചായത്ത് നിലവിൽ വന്നത്.
ഈ പഞ്ചായത്തിന്റെ അതിരുകൾ വടക്കുഭാഗത്ത് പുതൂർ പഞ്ചായത്തും, കിഴക്കുഭാഗത്ത് അഗളി , കാഞ്ഞിരപുഴ പഞ്ചായത്തുകളും, തെക്കുഭാഗത്ത് മണ്ണാർ‍ക്കാട് , കാഞ്ഞിരപുഴ പഞ്ചായത്തുകളും, പടിഞ്ഞാറുഭാഗത്ത് മണ്ണാർ‍ക്കാട് , കുമരംപുത്തൂർ പഞ്ചായത്തുകളുമാണ്.
പ്രസിദ്ധ ടൂറിസ്റ്റുകേന്ദ്രമായ സൈലന്റ്വാലി ദേശീയോദ്യാനം ഈ പഞ്ചായത്തിലാണ് സ്ഥിതി ചെയ്യുന്നത്.
സൈലന്റ്വാലി ഉൾപ്പെടെ, പഞ്ചായത്തിലെ മൊത്തം ഭൂവിസ്തൃതിയുടെ 40% വനമേഖലയാണ്.
ആകെ 17 വാർഡുകലാണ് ഉള്ളത്.
Census data 2001 ഇതും കാണുക കേരളത്തിലെ ഗ്രാമപഞ്ചായത്തുകളുടെ പട്ടിക പുറമെ നിന്നുള്ള കണ്ണികൾ തെങ്കര ഗ്രാമപഞ്ചായത്ത് Archived 2016-04-30 at the Wayback Machine .
തെക്കൻ സുലവേസി ഇംഗ്ലീഷ് വിലാസം https://ml.wikipedia.org/wiki/South_Sulawesi
തെക്കൻ സുലവേസി ഇന്തോനേഷ്യയിലെ തെക്കൻ ഉപദ്വീപായ സുലവേസിയിലെ ഒരു പ്രവിശ്യയാണ്.
സുലവേസിക്ക് തെക്കു ഭാഗത്തുള്ള സെലയാർ ദ്വീപസമൂഹങ്ങളും ഈ പ്രവിശ്യയുടെ ഭാഗമാണ്.
തലസ്ഥാനം മകാസാർ ആണ്.
സുലവേസി പ്രവിശ്യയുടെ അതിരുകൾ വടക്കു ഭാഗത്ത് മദ്ധ്യ സുലവേസി , പടിഞ്ഞാറൻ സുലവേസി എന്നിവയും , ഗൾഫ് ഓഫ് ബോൺ , തെക്കു-കിഴക്കൻ സുലവേസി എന്നിവ കിഴക്കുഭാഗത്തും മക്കസാർ കടലിടുക്ക് പടിഞ്ഞാറും ഫ്ലൊറെസ് കടൽ തെക്കുഭാഗത്തുമാണ്.
2010 ലെ ജനസംഖ്യാ കണക്കനുസരിച്ച് ഈ പ്രവിശ്യയിലെ ആകെ ജനസംഖ്യ 8,032,551 ആണ്.
ഇത് തെക്കൻ സുലവസിയെ ദ്വീപിലെ ഏറ്റവും ജനസംഖ്യയുള്ള പ്രവിശ്യയാക്കുന്നു (സുലവേസിയിലെ ജനസംഖ്യയുടെ 46 ശതമാനവും തെക്കൻ സുലാവസിയിലാണ്) അതുപോലെതന്നെ ഇതു ജനസംഖ്യയിൽ ഇന്തോനേഷ്യയിലെ ആറാം സ്ഥാനത്ത് നിൽക്കുന്ന പ്രവിശ്യയുമാണ്.
2015 ആയപ്പോഴേക്കും ജനസംഖ്യ 8.52 മില്യണായി വർദ്ധിച്ചിരുന്നു.
ബുഗിനീസ്, മക്കസാരിസ്, ടോറാജ, മാന്ദർ എന്നിവയാണ് തെക്കൻ സുലവേസിയിലെ പ്രധാന വംശീയ വിഭാഗങ്ങൾ.
പ്രവിശ്യയുടെ സാമ്പത്തിക വ്യവസ്ഥ കൃഷി, മത്സ്യബന്ധനം, സ്വർണ്ണം , മഗ്നീഷ്യം , ഇരുമ്പ് , മറ്റ് ലോഹങ്ങൾ എന്നിവയുടെ ഖനനം എന്നിവടെ അടിസ്ഥാനമാക്കിയുള്ളതാണ്.
പിനിസി എന്നറിയപ്പെടുന്ന രണ്ടു പായ്മരങ്ങളുള്ള ഇന്തോനേഷ്യൻ ചെറുകപ്പലുകൾ ഇന്തോനേഷ്യൻ ദ്വീപ സമൂഹങ്ങൾക്കുള്ളിലെ ഇടുങ്ങിയ പ്രദേശങ്ങളിലെ ഗതാഗതം, ചരക്കുനീക്കം, മീൻപിടിത്തം എന്നിവയ്ക്കായി ബുഗിനീൻസ്, മക്കസാരി ജനങ്ങൾ പരമ്പരാഗതമായി ഉപയോഗിക്കുന്നു.
15 മുതൽ 19 വരെയുള്ള നൂറ്റാണ്ടുകളിലെ സുഗന്ധവ്യഞ്ജന വ്യാപാരത്തിന്റെ സുവർണ്ണ കാലഘട്ടത്തിൽ തെക്കൻ സുലാവസി മലക്കു ദ്വീപുകളിലേയ്ക്കുള്ള ഒരു പ്രവേശന കവാടമായിരുന്നു.
മകസാറിനടുത്തുള്ള ഗോവ രാജ്യവും ബോണിൽ സ്ഥിതി ചെയ്യുന്ന ബൂഗിസ് രാജ്യവും ഉൾപ്പെടെ നിരവധി ചെറു രാജ്യങ്ങൾ ഇവിടെ നിലനിന്നിരുന്നു.
15-ആം നൂറ്റാണ്ടിൽ ഡച്ച് ഈസ്റ്റ് ഇന്ത്യാ കമ്പനി (VOC) ഈ മേഖലയിൽ പ്രവർത്തിച്ചുതുടങ്ങിയിരുന്നു.
VOC പിന്നീട് ബുഗീസ് രാജകുമാരനായിരുന്ന അരുങ്ങ് പാലാക്കയുമായി ഒത്തുചേർന്ന് ഗോവാ രാജ്യം പിടിച്ചടക്കി.
ഗോവയിലെ രാജാവായിരുന്ന സുൽത്താൻ ഹസനുദ്ദീൻ ഒരു ഉടമ്പടിയിൽ ഒപ്പുവയ്ക്കാൻ നിർബന്ധിതനായി.
ഇത് ബുംഗയ ഗോവയുടെ സ്വധീന ശക്തി കുറയുന്നതിനു കാരണമായിത്തീർന്നു.
സുലവേസിയിൽ ഏകദേശം 30,000 വർഷങ്ങൾക്ക് മുമ്പാണ് ആദ്യമായി മനുഷ്യവാസം ആരംഭിക്കുന്നത്.
തെക്കൻ സുലവേശി പ്രവിശ്യയുടെ തലസ്ഥാനമായ മക്കസാറിൽ നിന്ന് ഏകദേശം 30 കിലോമീറ്റർ വടക്കുകിഴക്കായി മാറോസിനു ചുറ്റുമുള്ള ചുണ്ണാമ്പുകൽ ഗുഹകളിൽ ആദ്യകാല മനുഷ്യവാസത്തിന്റെ തെളിവുകൾ പുരാവസ്തു ഗവേഷകർ കണ്ടെത്തിയിരുന്നു.
വാലാനിലെ താഴ്‍വരയിലെ നദീതീരങ്ങളിൽ നിന്ന് കല്ലുകൊണ്ടുള്ള പണിയായുധങ്ങളും സോപ്പെങ്, സെങ്കാങ് എന്നിവിടങ്ങളിൽനിന്നു കണ്ടെത്തിയവയിൽ നാമാവശേഷമായ ആന, രാക്ഷസൻ പന്നി തുടങ്ങിയ ജന്തുജാലങ്ങളുടെ അവശിഷ്ടങ്ങൾ ഉൾപ്പെടുന്നു.
35,000 മുതൽ 40,000 വർഷം വരെ പഴക്കമുള്ള കൈകൊണ്ടുള്ള ചിത്രപ്പണികൾ മരോസിൽനിന്നു 12 കിലോമീറ്ററും (7.5 മൈൽ) മകസാറിൽനിന്ന് 30 കിലോമീറ്റർ (19 മൈൽ) അകലെയുള്ള പെട്ടക്കെരെ ഗുഹയിൽ കാണാവുന്നതാണ്.
പതിനാലാം നൂറ്റാണ്ടിൽ തെക്കൻ സുലവേസിയിൽ നിരവധി പ്രമുഖ രാജ്യങ്ങളുണ്ടായിരുന്നു.
മക്കസാറിനു സമീപമുള്ള ഗോവ രാജ്യവും ബോണിൽ സ്ഥിതി ചെയ്തിരുന്ന ബൂഗിസ് രാജ്യവുമായിരുന്നു ഇവയിൽ പ്രധാനപ്പെട്ടത്.
1530-ൽ ഗോവ രാജ്യം വികസിച്ചുതുടങ്ങുകയും പതിനാറാം നൂറ്റാണ്ടിന്റെ മധ്യത്തോടെ, കിഴക്കൻ ഇൻഡോനേഷ്യയിലെ ഏറ്റവും പ്രധാനപ്പെട്ട വ്യാപാര കേന്ദ്രങ്ങളിലൊന്നായി മാറുകയും ചെയ്തു.
1605-ൽ ഗോവ രാജാവ് ഇസ്ലാം സ്വീകരിക്കുകയും ഗോവ രാജ്യത്തെ ഇസ്ലാമിക രാഷ്ട്രമാക്കി മാറ്റുകയും ചെയ്തു.
1608 നും 1611-നും ഇടയിൽ ഗൊവാ രാജ്യം ബുഗിസ് രാജ്യത്തെ ആക്രമിച്ചു കീഴടക്കുകയും ഇസ്ലാം മഗസാർ, ബോൺ എന്നീ പ്രദേശങ്ങളിലേയ്ക്കു വ്യാപിക്കുകയും ചെയ്തു.
പതിനേഴാം നൂറ്റാണ്ടിൽ ഈ പ്രദേശത്ത് ഡച്ച് ഈസ്റ്റ് ഇന്ത്യാ കമ്പനിയുടെ പ്രവർത്തനം ആരംഭിക്കുകയും ഈ പ്രദേശത്തെ സുഗന്ധവ്യഞ്ജന വ്യാപാരത്തിന്റെ നിയന്ത്രണം കൈക്കലാക്കുവാൻ ഗോവ രാജ്യം ഒരു തടസ്സമാണെന്നു മനസ്സിലാക്കുകയും ചെയ്തു.
VOC പിന്നീട് ബുഗിസിന്റ പതനത്തിനുശേഷം പ്രവാസജീവിതം നയിച്ചിരുന്ന ബുഗിസ് രാജകുമാരനായിരുന്ന അരുങ് പലാക്കയുമായി സഖ്യം സ്ഥാപിക്കുകയും ചെയ്തു.
ഒരു വർഷം നീണ്ടുനിന്ന യുദ്ധത്തിനു ശേഷം അവർ ഗോവാ രാജാവിനെ പരാജയപ്പെടുത്തുകയും ഗൊവാ രാജാവ് സുൽത്താൻ ഹസനുദ്ദീൻ ഒരു ഉടമ്പടിയിൽ ഒപ്പുവയ്ക്കാൻ നിർബന്ധിതനായിത്തീരുകയും ചെയ്തു.
ഇത് ബുംഗയ ഗോവയുടെ ശക്തി കുറയാനിടയാക്കി.
കൂടാതെ, പലാക്ക തെക്കൻ സുലാവസിയലെ ഭരണാധികാരിയാകുകയും ചെയ്തു.
ഡച്ചുകാർ യൂറോപ്പിൽ നെപ്പോളിയൻ യുദ്ധങ്ങളുമായി തിരക്കിലായിരുന്ന കാലത്ത് ഒരു ബുഗീസ് റാണി മുഖ്യധാരയിലെത്തുകയും ഡച്ചുകാർക്കെതിരേയുള്ള ചെറുത്തുനിൽപ്പിന് നേതൃത്വം നൽകുകുയം ചെയ്തു.
നെപ്പോളിയാനിക് യുദ്ധങ്ങൾ കഴിഞ്ഞതിനുശേഷം, ഡച്ചുകാർ തെക്കൻ സുലാവസിയിലേയ്ക്കു ശ്രദ്ധ കേന്ദ്രീകരിക്കുകയും രാജ്ഞിയുടെ നേതൃത്വത്തിലുണ്ടായിരുന്ന കലാപത്തെ അടിച്ചമർത്തുകയും ചെയ്തു.
എന്നാൽ 1905 വരെ ബുഗീസ് ജനതയുടെ കൊളോണിയൽ ഭരണത്തിനെതിരെയുള്ള എതിർപ്പ് തുടർന്നു.
1905-ൽ ഡച്ചുകാർ താന തോറാജ പിടിച്ചെടുത്തു.
റിപ്പബ്ലിക്ക് ഓഫ് ഇൻഡോനേഷ്യ പ്രഖ്യാപിക്കപ്പെടുന്നതിനു മുമ്പ്, തെക്കൻ സുലവേസി നിരവധി സ്വതന്ത്ര രാജ്യങ്ങളുടെ പ്രദേശങ്ങൾ ഉൾക്കൊള്ളുന്നതും ബുഗിസ്, മകസാർ, മന്ദാർ, തൊറാജ എന്നിങ്ങനെ നാല് വംശീയവിഭാഗങ്ങൾ അധിവസിക്കുന്നതുമായിരുന്നു.
തെക്കൻ സുലവസി 4°20'S 120°15'E അക്ഷാംശരേഖാംശങ്ങളിൽ നിലനിൽക്കുന്നതും 45,764.53 ചതുരശ്ര കിലോമീറ്റർ പ്രദേശത്തു വ്യാപിച്ചുകിടക്കുന്നതുമാണ്.
പ്രവിശ്യയുടെ അതിരുകൾ വടക്കു ഭാഗത്ത് മദ്ധ്യ സുലവേസി , പടിഞ്ഞാറൻ സുലവേസി എന്നിവയും കിഴക്കുഭാഗത്ത് ബോൺ ഉൾക്കടലും തെക്കുകിഴക്കൻ സുലവേസിയും പടിഞ്ഞാറ് മകാസാർ കടലിടുക്കും തെക്ക് ഫ്ലോറെസ് കടലുമാണ്.
അവലംബം ↑ {{ cite press release }} : Unknown parameter | deadurl= ignored ( | url-status= suggested) ( help ) Archived 2007-09-02 at the Wayback Machine .
↑ Indonesia Official Census http://sp2010.bps.go.id/index.php/site/tabel?tid=321
തെക്കൻ സ്രാവ് ഇംഗ്ലീഷ് വിലാസം https://ml.wikipedia.org/wiki/Deania
ഒരിനം സ്രാവു മത്സ്യത്തെയാണ് തെക്കൻ സ്രാവ് എന്നു പറയുന്നത്.
കാർക്കാറൈനോയിഡിഫോമെസ് (Carcharhinoidiformes) സ്രാവു ഗോത്രത്തിലെ കാർക്കാറൈനിഡേ (Carcharhinidae) കുടുംബത്തിൽപ്പെടുന്നു.
ശാസ്ത്രീയനാമം: കാർക്കാറൈ നസ് ടെമ്മിൻക്കൈ ( Carcharhinus temminckii ).
രൂപവിവരണം തെക്കൻ സ്രാവ്
ഇന്ത്യൻ സമുദ്രത്തിലാണ് തെക്കൻ സ്രാവുകളെ സാധാരണ കണ്ടുവരുന്നത്.
1.5-3 മീ.
വരെ നീളത്തിൽ വളരുന്ന തെക്കൻ സ്രാവിന്റെ ശരീരത്തിന് പൊതുവേ ചാരനിറമായിരിക്കും.